SKLEP KOMISIJE

z dne 29. julija 2021

o navodilih centralnemu administratorju, da spremembe preglednic nacionalnih dodelitev za Bolgarijo, Nemčijo, Grčijo, Francijo, Italijo, Latvijo, Luksemburg, Nizozemsko, Poljsko, Portugalsko in Finsko vnese v evidenco transakcij Evropske unije

2021/C 407/01

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Komisije (EU) št. 389/2013 z dne 2. maja 2013 o določitvi registra Unije v skladu z Direktivo 2003/87/ES Evropskega parlamenta in Sveta ter odločbama št. 280/2004/ES in št. 406/2009/ES Evropskega parlamenta in Sveta ter o razveljavitvi uredb Komisije (EU) št. 920/2010 in št. 1193/2011 (1) ter zlasti drugega pododstavka člena 52(2) Uredbe,

ob upoštevanju naslednjega:

(1) Komisija je 27. aprila 2011 sprejela Sklep 2011/278/EU (2), ki določa prehodna pravila za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES Evropskega parlamenta in Sveta (3). V skladu s členom 27 Delegirane uredbe Komisije (EU) 2019/331 (4) se Sklep 2011/278/EU še naprej uporablja za dodelitve, ki se nanašajo na obdobje pred 1. januarjem 2021. Vse priglašene dodelitve iz tega sklepa se nanašajo na brezplačno dodelitev pravic do emisije za obdobje 2013–2020.

(2) Komisija je 5. septembra 2013 sprejela Sklep 2013/448/EU (5) v zvezi z nacionalnimi izvedbenimi ukrepi za prehodno brezplačno dodeljevanje pravic do emisije toplogrednih plinov za obdobje 2013–2020 v skladu s členom 10a Direktive 2003/87/ES.

(3) S Sklepom 2014/9/EU (6) je Komisija spremenila sklepa 2010/2/EU (7) in 2011/278/EU v zvezi s seznamom sektorjev in delov sektorjev, ki veljajo za izpostavljene visokemu tveganju selitve virov CO2 (v nadaljnjem besedilu: seznam sektorjev, izpostavljenih selitvi virov CO2).

(4) Komisija je s sklepi C(2013) 9281 (8), C(2014) 123 (9), C(2014) 674 (10) in C(2014) 1167 (11) centralnemu administratorju naročila, da v evidenco transakcij Evropske unije vnese preglednice nacionalnih dodelitev in popravljene preglednice nacionalnih dodelitev za Belgijo, Bolgarijo, Češko, Dansko, Nemčijo, Estonijo, Irsko, Grčijo, Španijo, Francijo, Hrvaško, Italijo, Ciper, Latvijo, Litvo, Luksemburg, Madžarsko, Nizozemsko, Avstrijo, Poljsko, Portugalsko, Romunijo, Slovenijo, Slovaško, Finsko in Švedsko.

(5) V skladu s prvim pododstavkom člena 52(2) Uredbe (EU) št. 389/2013 je Bolgarija z dopisom z dne 11. junija 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(6) V skladu s prvim pododstavkom člena 52(2) Uredbe (EU) št. 389/2013 je Nemčija z dopisoma z dne 8. junija 2021 in 9. junija 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(7) V skladu s prvim pododstavkom člena 52(2) Uredbe (EU) št. 389/2013 je Grčija z dopisom z dne 5. maja 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(8) V skladu s prvim pododstavkom člena 52(2) Uredbe (EU) št. 389/2013 je Francija z dopisom z dne 2. julija 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(9) V skladu s prvim pododstavkom člena 52(2) Uredbe (EU) št. 389/2013 je Italija z dopisom z dne 21. junija 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(10) V skladu s prvim pododstavkom člena 52(2) Uredbe (EU) št. 389/2013 je Latvija z dopisom z dne 16. junija 2021 Komisiji priglasila spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(11) V skladu s prvim pododstavkom člena 52(2) Uredbe (EU) št. 389/2013 je Luksemburg z dopisom z dne 2. junija 2021 Komisiji priglasil spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(12) V skladu s prvim pododstavkom člena 52(2) Uredbe (EU) št. 389/2013 je Nizozemska z dopisi z dne 22. aprila 2021, 29. aprila 2021 in 18. maja 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(13) V skladu s prvim pododstavkom člena 52(2) Uredbe (EU) št. 389/2013 je Poljska z dopisi z dne 11. junija 2021, 15. junija 2021 in 25. junija 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(14) V skladu s prvim pododstavkom člena 52(2) Uredbe (EU) št. 389/2013 je Portugalska z dopisom z dne 17. junija 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(15) V skladu s prvim pododstavkom člena 52(2) Uredbe (EU) št. 389/2013 je Finska z dopisoma z dne 1. julija 2021 in 5. julija 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(16) Komisija meni, da so priglašene spremembe preglednic nacionalnih dodelitev za Bolgarijo, Nemčijo, Grčijo, Francijo, Italijo, Latvijo, Luksemburg, Nizozemsko, Poljsko, Portugalsko in Finsko v skladu s Sklepom 2011/278/EU. Zato bi bilo treba centralnemu administratorju naročiti, naj navedene spremembe vnese v evidenco transakcij Evropske unije –

SPREJELA NASLEDNJI SKLEP:

Edini člen Centralni administrator vnese spremembe preglednic nacionalnih dodelitev za Bolgarijo, Nemčijo, Grčijo, Francijo, Italijo, Latvijo, Luksemburg, Nizozemsko, Poljsko, Portugalsko in Finsko, ki so navedene v prilogah I do IX, v evidenco transakcij Evropske unije.

V Bruslju, 29. julija 2021 Za Komisijo Frans TIMMERMANS izvršni podpredsednik

(1) UL L 122, 3.5.2013, str. 1

(2) Sklep Komisije 2011/278/EU z dne 27. aprila 2011 o določitvi prehodnih pravil za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES Evropskega parlamenta in Sveta (UL L 130, 17.5.2011, str. 1).

(3) Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji in o spremembi Direktive Sveta 96/61/ES (UL L 275, 25.10.2003, str. 32).

(4) Delegirana uredba Komisije (EU) 2019/331 z dne 19. decembra 2018 o določitvi prehodnih pravil za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES Evropskega parlamenta in Sveta (UL L 59, 27.2.2019, str. 8).

(5) Sklep Komisije 2013/448/EU z dne 5. septembra 2013 v zvezi z nacionalnimi izvedbenimi ukrepi za prehodno brezplačno dodeljevanje pravic do emisije toplogrednih plinov v skladu s členom 11(3) Direktive 2003/87/ES Evropskega parlamenta in Sveta (UL L 240, 7.9.2013, str. 27).

(6) Sklep Komisije 2014/9/EU z dne 18. decembra 2013 o spremembi sklepov 2010/2/EU in 2011/278/EU v zvezi s sektorji in deli sektorjev, ki veljajo za izpostavljene visokemu tveganju premestitve emisij CO2 (UL L 9, 14.1.2014, str. 9).

(7) Sklep Komisije 2010/2/EU z dne 24. decembra 2009 o določitvi seznama sektorjev in delov sektorjev v skladu z Direktivo 2003/87/ES Evropskega parlamenta in Sveta, ki veljajo za izpostavljene visokemu tveganju premestitve emisij CO2 (UL L 1, 5.1.2010, str. 10).

(8) Sklep Komisije C(2013) 9281 z dne 18. decembra 2013 o navodilih centralnemu administratorju, da preglednice nacionalnih dodelitev za Avstrijo, Grčijo, Irsko, Latvijo, Nizozemsko, Portugalsko, Švedsko in Združeno kraljestvo vnese v evidenco transakcij Evropske unije.

(9) Sklep Komisije C(2014) 123 z dne 17. januarja 2014 o navodilih centralnemu administratorju, da preglednice nacionalnih dodelitev za Češko, Dansko, Francijo, Litvo, Madžarsko in Slovaško vnese v evidenco transakcij Evropske unije.

(10) Sklep Komisije C(2014) 674 z dne 12. februarja 2014 o navodilih centralnemu administratorju, da preglednice nacionalnih dodelitev za Belgijo, Estonijo, Finsko, Luksemburg, Nemčijo in Slovenijo vnese v evidenco transakcij Evropske unije.

(11) Sklep Komisije C(2014) 1167 z dne 26. februarja 2014 o navodilih centralnemu administratorju, da preglednice nacionalnih dodelitev za Bolgarijo, Ciper, Hrvaško, Italijo, Latvijo, Poljsko, Romunijo, Španijo in Združeno kraljestvo vnese v evidenco transakcij Evropske unije.